Ylli televiziv Oprah del në pension këtë muaj
Moderatorja amerikane ka drejtuar për 25 vjet një nga programet më popullore në Shtetet e Bashkuara
Oprah Winfrey Show Ishte një mënyrë e merituar për të shënuar daljen në pension për Opra Uinfrit. Atë e duartrokitën 13 mijë fansa në Çikago dhe i kënduan një grup artistët të mirënjohur, ndërsa moderatorja Uinfri po i jepte fund punës 25-vjeçare si drejtuese e një emisioni komunikues televiziv. Oprah Winfrey Show Opra transformoi televizionin amerikan me emisionin e saj popullor që filloi në vitin 1986. Programi u rangua më lart se cilido emision komunikues apo në historinë televizive, duke arritur 42 shikues çdo javë në më shumë se 150 vende. Vitin e kaluar, Opra tha se ishte koha për të ecur përpara. Ndërsa fansat po ndiqnin emisionet e saj të fundit, ata shprehën mendimet e tyre rreth asaj që e bëri Opran aq të rëndësishme. Oprah ishte në gjendje të lidhej me shikuesit e saj, duke folur për disa nga çështjet e saj personale – përjetimin e abuzimit seksual në rini, varfërinë dhe, më vonë, problemet me peshën e saj. Ajo gjithashtu u mor me tema kundërthënëse si abuzimi i fëmijëve, sida dhe racizmi. Kritiku i medias, Ron Sajmon: Autorja Kiti Kelli thotë se rrugëtimi i Opras nga një e kaluar si qytetare e rëndomtë drejt një karriere si yll televiziv është tejet mbresëlënës. Good Housekeeping Jeta e saj e hershme nuk ishte përcaktues i suksesit. Ajo u rrit në varfëri në Misisipi, në kohën e segregacionit racor, por arriti të kapërcejë pengesa të shumta. Ajo luajti në disa filma, por emisioni i saj televiziv i dha famën që gëzon sot. Ajo u bë gruaja e parë afrikano-amerikane që u rradit nga Revista në listën e miliarderëve. Dhe ajo ndihmoi shumë shkrimtarë të ndërtojnë karrierën e tyre nëpërmjet klubit të saj të librit. Ndër vite, ajo përgatiti shfaqjen “Color Purple” në Broaduej dhe krijoi një perandori të medias, përfshirë edhe revistën e vet. Opra u bë e njohur për bujarinë e saj. Ajo u ka dhënë makina dhe dhurata të tjera pjesëtarëve të audiencës. Dhe në vitin 2007, ajo dhuroi 40 milion dollarë për të ndërtuar një shkollë për vajza të varfra në Afrikën e Jugut. Ajo ka mbledhur fonde për hapjen e 60 shkollave në mbi 13 vende. Në përpjekjen e parë në politikë, ajo përdori fuqinë e saj si yll televiziv për të mbështetur Barak Obamën në një moment kyç në fushatën e tij për president. Me përfundimin e emisionit të saj televiziv, Opra thotë se po përqendrohet në rrjetin e saj kabllor, i cili filloi në janar. Ajo shpreson që rrjeti të tërheqë shikuesit e shumtë që ajo ka tërhequr gjatë viteve.